Ieslodzījuma vietu pārvaldes

atklāta konkursa

**"Bruņojuma iegāde"**

(iepirkuma identifikācijas numurs IeVP 2018/14)

Iepirkuma procedūras ziņojums

Rīgā, 2018. gada 6. aprīlī

**1. Pasūtītājs:** Ieslodzījuma vietu pārvalde (turpmāk – Pārvalde), Stabu ielā 89, Rīgā, LV-1009

**Iepirkuma identifikācijas numurs:** IeVP 2018/14

**Iepirkuma procedūras veids:** atklātais konkurss Publisko iepirkumu likuma (turpmāk – Likums) noteiktajā kārtībā.

**Iepirkuma priekšmets un īss tā apraksts:** Bruņojuma iegāde Latvijas ieslodzījuma vietās.

**2**. **Datums, kad informatīvais paziņojums publicēts Iepirkumu uzraudzības biroja mājas lapā:** 2018. gada 2. marts.

**3.** **Iepirkumu komisija:**

**Iepirkumu komisijas priekšsēdētāja:** Pārvaldes priekšnieka vietniece pulkvežleitnante Tatjana Trocka.

**Iepirkumu komisijas priekšsēdētāja vietniece:** Pārvaldes centrālā aparāta Grāmatvedības daļas informācijas uzskaites galvenā speciāliste kapteine Jūlija Baranova.

**Iepirkumu komisijas locekļi:**

Pārvaldes centrālā aparāta Tiesvedības daļas galvenā juriste virsleitnante Olga Sparāne.

Pārvaldes centrālā aparāta Projektu izstrādes daļas vecākā referente kapteine Una Zvaigzne.

Pārvaldes centrālā aparāta Apsardzes daļas galvenais inspektors majors Vadims Petruhins.

Pārvaldes centrālā aparāta Uzraudzības daļas galvenais inspektors majors Madars Vekmanis.

Pārvaldes centrālā aparāta Apsardzes daļas galvenais inspektors pulkvežleitnants Oļegs Smirnovs (bez balss tiesībām).

**Iepirkumu komisijas izveidošanas pamatojums**: Pārvaldes priekšnieka 2018. gada 2. janvāra rīkojumu Nr.1 "Par iepirkumu komisijas izveidošanu".

**Sagatavoja:**

Pārvaldes centrālā aparāta Iepirkumu un līgumu daļas vecākā referente Inese Višņevska.

**4. Pretendentiem noteiktās kvalifikācijas prasības, saskaņā ar iepirkuma IeVP 2018/14 nolikumā (turpmāk – Nolikums) noteiktām prasībām:**

|  |  |
| --- | --- |
| Nolikuma apakšpunkta Nr. | Nolikuma prasības |
| 4.1.1. | **apliecinājums**, ka piedāvātās preces kvalitāte un kvantitāte atbilst Nolikuma 1. pielikumā norādītajām prasībām, un pretendenta piedāvātajai produkcijai ir kvalitātes kontroles institūcijas (kuras kompetence ir atzīta) izsniegts sertifikāts, kas apliecina preces atbilstību noteiktām tehniskajām specifikācijām vai standartiem; |
| 4.1.2. | **apliecinājums**,ka pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām un tam ir tiesības veikt komercdarbību preču piegādes jomā (atbilstoši Iepirkuma priekšmetam); |
| 4.1.3. | atbilstošas valsts institūcijas izdotas speciālas **atļaujas (licences)** kopija(kas atbilst spēkā esošiem normatīvajiem aktiem un atbilst Iepirkuma priekšmetam); |
| 4.1.4. | **apliecinājums**,ka pretendents darbojas Nolikuma 1.3.apakšpunktā norādītājā preču tirdzniecībasjomā vismaz 3 (trīs) Iepirkuma priekšmetam atbilstošu līgumu izpildē juridiskām personām, personām, kas nav juridiskas personas (piemēram, personālsabiedrībām) un/vai valsts pārvaldes iestādēm. Par Iepirkuma priekšmetam atbilstošu līgumu tiks uzskatīts tāds līgums, kura ietvaros gada laikā ir izpildīts tāds preču piegādes apjoms, kas nav mazāks par Tehniskajā specifikācijā norādīto preču piegādes apjomu (apliecinājumā jānorāda līguma apjoms un preču saņēmēja kontaktpersonas kontaktinformācija); |
| 4.1.5. | **atsauksmes** no Nolikuma 4.1.4.apakšpunktā minēto preču saņēmējiem. Atsauksmēs jābūt norādei vai līgums tika izpildīts noteiktajā termiņā un kvalitatīvi; |
| 4.1.6. | pretendenta **apliecinājums/dokuments**, ja tas ir piedāvātās Preces ražotājs vai ražotāja autorizēts pārstāvis, ka tas ir pilnvarots pārdot un piegādāt Preci, kā arī, veikt tās uzturēšanu un nodrošināt garantijas saistības; |
| 4.1.7. | pretendenta **apliecinājums/dokuments**, ja tas nav piedāvātās Preces ražotājs kas apliecina pretendenta tiesības pārdot un piegādāt Preci, kā arī, nodrošināt garantijas saistības. |

Pretendentu iesniegto piedāvājumu atbilstība Nolikuma kvalifikācijas prasībām:

|  |  |
| --- | --- |
| Nolikuma apakšpunkta Nr. | **Pretendenta nosaukums** |
| **SIA "ZOMMERS"** |
| 4.1.1. | Iesniegts /atbilst |
| 4.1.2. | Iesniegts /atbilst |
| 4.1.3. | Iesniegts /atbilst |
| 4.1.4. | Iesniegts/ atbilst |
| 4.1.5. | Iesniegts /atbilst |
| 4.1.6. | Iesniegts /atbilst |
| 4.1.7. | Nav nepieciešams |

Pretendenta piedāvājums ir pareizi noformēts un atbilst Nolikuma prasībām.

**5. Pretendenta nosaukums, kurš iesniedza piedāvājumu, kā arī piedāvātās cenas un pārbaudes rezultāti attiecībā uz pretendentu, kuram būtu piešķiramas līguma slēgšanas tiesības:**

Pretendentu finanšu piedāvājums:

|  |  |  |  |  |
| --- | --- | --- | --- | --- |
| **Nosaukums** | **1 vienības cena**\*  **bez PVN, EUR** | 1 vienības cena\*  ar PVN, EUR | Plānotais iegādes daudzums  (norādīts tehniskajā specifikācijā) | Kopējā cena nepieciešamajam daudzumam bez PVN, EUR (informācijai) |
| Pistole  *Heckler&Koch SF9-SF* | **578.00** | 699.38 | 120 gab. | 69360.00 |

Par pretendenta piedāvājuma izvēles kritēriju noteikts piedāvājums, kas atbilst Nolikumā minētajām prasībām un Tehniskajai specifikācijai ar viszemāko cenu par vienu preces vienību

Pretendenta iesniegtais tehniskais piedāvājums atbilst Nolikuma Tehniskās specifikācijas prasībām. SIA "ZOMMERS" iesniegtais piedāvājums ir vienīgais un atbilst visām Nolikuma prasībām. Tādejādi līguma slēgšanas tiesības būtu piešķiramas SIA "ZOMMERS", reģ.Nr. 40003289047, juridiskā adrese Krišjāņa Barona iela 31, Rīga, LV-1011.

1. **Pretendenta piedāvājuma izvēles kritērijs:**

Par pretendenta piedāvājuma izvēles kritēriju tiek noteikts piedāvājums, kas atbilst Nolikumā minētajām prasībām un Tehniskajai specifikācijai ar viszemāko cenu par vienu preces vienību (kas ir noteikti Tehniskajā specifikācijā un Finanšu piedāvājuma veidlapā). Līgumcenā ir jāiekļauj visi nodokļi (izņemot pievienotās vērtības nodokli; turpmāk – PVN) un izdevumi, tajā skaitā preču piegādelīdz muitas noliktavai, izkraušana un citas izmaksas, kas saistītas ar muitas procedūru.

1. **Piedāvājumu iesniegšanas termiņš:** 2018. gada 22. marts, plkst.11.00.
2. **Piedāvājumu atvēršanas vieta, datums un laiks:** Ieslodzījuma vietu pārvalde, Stabu ielā 89, Rīgā, LV-1009, 314.kabinetā, 2018. gada 22. martā, plkst.11.00.

**9. Piedāvājuma vērtēšanas kopsavilkums:**

Atbilstoši Likuma 42.panta četrpadsmitās daļas nosacījumiem pasūtītājs, izmantojot Ministru kabineta noteikto informācijas sistēmu, pārbauda un saņem informāciju par pretendentiem.

Saskaņā ar E-izziņu sistēmas datubāzes saņemto informāciju pretendentam SIA "Zommers", reģistrācijas Nr.40003289047:

– nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150,00 *euro* (viens simts piecdesmit *euro* un nulle *euro* centi);

– nav pārkāpumu un noziedzīgo nodarījumu;

– nav pasludināts maksātnespējas process, nav apturēta saimnieciskā darbība, nav likvidācijas.

Piedāvājumu iesniedzis viens prete bnndents.

Saskaņā ar Ministru kabineta noteikumu Nr.107 "Iepirkuma procedūru un metu konkursu norises kārtība" 19.punktu, ja piedāvājumu ir iesniedzis tikai viens piegādātājs, iepirkuma komisija sagatavo un pasūtītājs ietver iepirkuma procedūras ziņojumā pamatojumu tam, ka izvirzītās pretendentu atlases prasības ir objektīvas un samērīgas. Ja iepirkuma komisija nevar pamatot, ka izvirzītās pretendentu atlases prasības ir objektīvas un samērīgas, tā pieņem lēmumu pārtraukt iepirkuma procedūru.

Ņemot vērā, to, ka Pārvaldes rīcībā ir ražotāja *Heckler&Koch* bruņojums un rezerves daļas, pasūtītājs sagatavoja tehniskās prasības konkrētajai precei. Piegādātāji minētajai precei ir vairāki, gan Latvijas, gan Eiropas tirgū, piemēram, B&H Waffenhandelsgesellschaft oHG(<http://bh-affenhandel.de/angebot/neuwaffen/heckler-koch-kurzwaffen>), Walter Trading s.r.o. (<https://www.waltertrading.cz/pistole/>), SIA "ZOMMERS" (<http://www.zommers.lv/lv/produkti/ieroci/pistoles>).

Tādējādi iepirkumu komisija konstatē, ka konkrētajā tirgū ir citi uzņēmumi (firmas), kas spēj nodrošināt ar bruņojuma (pistoļu) piegādi un varētu atbilst iepirkumā noteiktajām pretendentu atlases prasībām, bet kuri nav pieteikušies ar atlases prasībām nesaistītu iemeslu dēļ.

Saskaņā ar Iepirkuma uzraudzības biroja skaidrojumu, pasūtītājs var nepārtraukt iepirkumu gadījumā, ja pretendentu atlases prasības ir objektīvas un samērīgas.

Iepirkuma (atklātā konkursa) Nolikumā ir ietvertas tikai minimālās Likuma 42. pantā noteiktās pretendenta kvalifikācijas prasības, kas ievērojot Likuma regulējumu, jāizpilda visiem pretendentiem.

Ņemot vērā to, ka Nolikumā izvirzītās prasības pretendentiem ir objektīvas un samērīgas, proti, Nolikumā ir iekļautas Likumā noteiktās minimālās prasības, kas objektīvi nepieciešamas Iepirkuma līguma izpildei un kuras pasūtītājs nevar neiekļaut, Iepirkumu komisija **nolēma:**

1. Par Pārvaldes rīkotā Iepirkuma (atklātā konkursa) uzvarētāju atzīt un līguma slēgšanas tiesības piešķirt SIA "Zommers", reģistrācijas Nr.40003289047, juridiskā adrese: Krišjāņa Barona iela 31, Rīga, LV-1011.

2. Saskaņā ar Likuma 37. panta otrās un trešās daļas nosacījumiem, informēt visus pretendentus par Iepirkumu komisijas lēmuma 1.punktā norādīto triju darbdienu laikā pēc Iepirkumu komisijas lēmuma pieņemšanas.

3. Atbilstoši Pārvaldes 2017. gada 12. septembra iekšējiem noteikumiem Nr. 1/16–n.–27 "Iepirkumu organizēšanas kārtība" un ievērojot Likumā noteiktos termiņus līguma noslēgšanai, uzdot Pārvaldes centrālā aparāta Iepirkumu un līgumu daļai koordinēt līgumu noslēgšanu ar Iepirkumu komisijas lēmuma 1.punktā norādītajiem pretendentiem.

4. Saskaņā ar Likuma 29. panta pirmo daļu par Iepirkuma procedūras rezultātiem publicēt informāciju Iepirkumu uzraudzības biroja tīmekļa vietnē 10 (desmit) darbdienu laikā pēc tam, kad noslēgts Iepirkuma līgums.

Sagatavotājs: I. Višņevska